22004A0320(01)



МЕМОРАНДУМ ЗА РАЗБИРАТЕЛСТВО

между Европейската общност и Националната туристическа администрация на Китайската народна република относно визите и свързаните с тях въпроси за туристически групи от Китайската народна република (Статут на одобрена дестинация — ADS)

НАЦИОНАЛНАТА АДМИНИСТРАЦИЯ ПО ТУРИЗЪМ НА КИТАЙСКАТА НАРОДНА РЕПУБЛИКА

и

ЕВРОПЕЙСКАТА ОБЩНОСТ,

наричани по-долу „договарящите се страни“,

КАТО ЖЕЛАЯТ да улеснят организираните групови пътувания от Китайската народна република до Общността,

КАТО СЪЗНАВАТ, че такива пътувания изискват решаването на визови проблеми и въпроси, свързани с тях,

КАТО ОТЧИТАТ, че такива пътувания ще допринесат за укрепването на туристическите сектори както в Китай, така и в Общността,

РЕШЕНИ да осигурят прилагането на настоящия меморандум за разбирателство при строго спазване на действащите китайски наредби и реда на вътрешния пазар на Общността,

КАТО ОТЧИТАТ, че разпоредбите на настоящия меморандум за разбирателство не се прилагат за Обединеното кралство и Ирландия, в съответствие с Протокола за позицията на Обединеното кралство и Ирландия и протокола, включващ разпоредбите на достиженията на правото на ЕС от Шенген в рамките на Европейския съюз, приложен към Договора за Европейския съюз и Договора за създаване на Европейската общност,

КАТО ОТЧИТАТ, че разпоредбите на настоящия меморандум за разбирателство не се прилагат за Кралство Дания, в съответствие с Протокола за позицията на Дания, приложен към Договора за Европейския съюз и Договора за създаване на Европейската общност,

СЕ ДОГОВОРИХА ЗА СЛЕДНОТО:

РАЗДЕЛ I

ПРЕДМЕТ И ДЕФИНИЦИИ

Член 1

Дефиниции

За целите на настоящия меморандум за разбирателство:

Член 2

Цел и обхват на прилагане

Настоящият меморандум за разбирателство се прилага за пътувания на туристически групи от китайски граждани на собствени разноски от Китай до територията на Общността. За тази цел Общността се ползва със статут на одобрена дестинация (ADS).

Такива пътувания ще се организират в съответствие с разпоредбите и изискванията, изложени в настоящия меморандум за разбирателство.

Член 3

Туристически групи

Участниците в китайски туристически групи влизат и напускат територията на Общността като група. Те пътуват в рамките на територията на Общността като група съгласно установената програма на пътуването. Минималният брой участници в една туристическа група не е по-малък от пет.

РАЗДЕЛ II

ПРОЦЕДУРА ЗА ИЗДАВАНЕ НА ВИЗА И ПОВТОРНО ДОПУСКАНЕ

Член 4

Процедура за издаване на виза

Член 5

Незаконен престой след изтичане на виза и незаконно повторно допускане

1. Упълномощените китайски туристически агенции и участващите туристически агенции от Общността са длъжни незабавно да съобщят на съответните органи, на CNTA и компетентните органи на държавата-членка, издала визата, ако липсва някой турист със статут ADS от групата, както и ако някой турист със статут ADS не се е върнал в Китай.

2. В случай на незаконен престой след изтичане на виза на някой турист със статут ADS, съответните туристически агенции от договарящите се страни веднага се опитват, заедно с компетентните отдели на договарящите се страни, да помогнат за връщането и посрещането на туриста, който ще бъде повторно допуснат от правителството на Китайската народна република. Представят се документи, доказващи неговата или нейната самоличност на китайски гражданин с цел повторно допускане. Разноските за самолетен билет се покриват от туриста. Ако туристът не може да си го позволи, разходите свързани с неговото или нейното репатриране се покриват от компетентния орган на съответната държава-членка, който след това ще поиска от съответната упълномощена китайска туристическа агенция да изплати разноските за самолетен билет срещу представена квитанция. В този случай, съответната упълномощена китайска туристическа агенция изплаща разходите за самолетен билет на компетентния орган на държавата-членка в срок от 30 дни от повторното допускане на туриста и си възстановява разходите от туриста.

РАЗДЕЛ III

ПРИЛОЖЕНИЕ И ОБМЕН НА ИНФОРМАЦИЯ

Член 6

Комитет по статут на одобрена дестинация

1. С цел да осигурят правилното действие на настоящия меморандум за разбирателство, договарящите се страни обменят информация и данни навременно и работят в тясно сътрудничество. За наблюдение и контролиране на точното изпълнение на Меморандума за разбирателство ще се създаде консултативен механизъм.

2. За тази цел договарящите се страни учредяват Комитет по статут на одобрена дестинация (наричан по-долу „комитетът“), който по-специално ще има задачата:

3. Комитетът се състои от представители на договарящите се страни. Общността се представлява от Комисията на Европейските общности. Китай се представлява от Националната администрация по туризъм на Китайската народна република.

4. Комитетът заседава при необходимост, по искане на една от договарящите се страни.

5. Комитетът създава свой процедурен правилник.

РАЗДЕЛ IV

ЗАКЛЮЧИТЕЛНИ РАЗПОРЕДБИ

Член 7

ADS договорености на държави-членки

Всеки подобен меморандум за разбирателство или договореност между Китай и държава-членка спира да се прилага, считано от датата на влизане в сила на настоящия меморандум за разбирателство.

Член 8

Влизане в сила, продължителност и прекратяване

1. Настоящият меморандум за разбирателство се ратифицира или одобрява от договарящите се страни в съответствие с техните съответни процедури.

2. Настоящият меморандум за разбирателство влиза в сила на първо число от втория месец след датата, на която договарящите се страни се нотифицират взаимно, че са приключили процедурите, посочени в първи параграф.

3. Настоящият меморандум за разбирателство остава в сила за неопределен срок, освен ако не бъде прекратен съгласно параграф 4 от настоящия член.

4. Всяка договаряща се страна може да прекрати настоящия меморандум за разбирателство чрез писмено известие до другата договаряща се страна. Настоящият меморандум за разбирателство престава да се прилага три месеца след датата на получаване на такава нотификация.

5. Настоящият меморандум за разбирателство може да бъде изменян с писмено споразумение на договарящите се страни. Изменения влизат в сила след като договарящите се страни са се нотифицирали една друга за приключването на необходимите за тази цел техни вътрешни процедури.

6. Настоящият меморандум за разбирателство законно обвързва двете договарящи се страни с разпоредбите си.

Hecho en Pekín el doce de febrero de 2004, en dos ejemplares, en lengua alemana, danesa, española, finesa, francesa, griega, inglesa, italiana, neerlandesa, portuguesa, sueca y china, siendo cada uno de estos textos igualmente auténtico.

Udfærdiget i Beijing den tolvte februar 2004 i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og kinesisk, idet hver af disse tekster har samme gyldighed.

Geschehen zu Peking am zwölften Februar 2004 in zwei Urschriften in dänischer, deutscher, englischer, finnischer, französischer, griechischer, italienischer, niederländischer, portugiesischer, schwedischer, spanischer und chinesischer Sprache, wobei jeder Wortlaut gleichermaßen verbindlich ist.

Έγινε στο Πεκίνο στις δώδεκα Φεβρουαρίου 2004, στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και κινεζική γλώσσα, και καθένα από τα εν λόγω κείμενα είναι εξίσου αυθεντικό.

Done at Beijing on the twelfth day of February 2004, in duplicate in the Danish, Dutch, English, Finnish, French, German, Greek, Italian, Portuguese, Spanish, Swedish and Chinese languages, each of these texts being equally authentic.

Fait à Pékin le douze février 2004 en deux exemplaires, en langue allemande, anglaise, danoise, espagnole, finnoise, française, grecque, italienne, néerlandaise, portugaise, suédoise et chinoise, chacun de ces textes faisant également foi.

Fatto a Pechino addì dodici febbraio 2004, in duplice copia nelle lingue danese, olandese, inglese, finlandese, francese, tedesca, greca, italiana, portoghese, spagnola, svedese e cinese, ciascuna delle quali fa ugualmente fede.

Gedaan te Peking, de twaalfde februari 2004, in twee exemplaren opgesteld in de Deense, de Duitse, de Engelse, de Finse, de Franse, de Griekse, de Italiaanse, de Nederlandse, de Portugese, de Spaanse, de Zweedse en de Chinese taal, zijnde alle teksten gelijkelijk authentiek.

Feito em Pequim, em doze de Fevereiro de 2004, em duplo exemplar nas línguas alemã, dinamarquesa, espanhola, finlandesa, francesa, grega, inglesa, italiana, neerlandesa, portuguesa, sueca e chinesa, todos os textos fazendo igualmente fé.

Tehty Pekingissä kahdentenatoista päivänä helmikuuta 2004 kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja kiinan kielellä, ja jokainen teksti on yhtä todistusvoimainen.

Utfärdat i Peking den tolfte februari 2004 i två exemplar på danska, engelska, finska, franska, grekiska, italienska, nederländska, portugisiska, spanska, svenska, tyska och kinesiska språken, vilka alla texter är lika giltiga.

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar